lav4eРЕПУБЛИКА БЪЛГАРИЯ

# Министерство на земеделието, храните и горите

# Областна дирекция “Земеделие” Търговище

Във връзка с получено писмо от МЗХГ-София относно наболели проблеми при опазването на пчелните семейства от отравяния, при провеждане на растителнозащитни мероприятия, ОД „Земеделие“ – Търговище организира среща на областно ниво между земеделски стопани, произвеждащи растениевъдна продукция, пчеларите и представители на областните дирекции по безопасност на храните.

Ежегодно в различните структури на министерството на земеделието, храните и горите постъпват жалби от пчелари, свързани с неспазване на изискванията на Наредба № 13 от 26 август 2016 г. за мерките за опазването на пчелите и пчелните семейства от отравяне и начините за провеждане на растителнозащитни, дезинфекционни и дезинсекционни дейности.

В горецитираната наредба са определени условията за прилагане на продукти за растителна защита с наземна и авиационна техника, в т.ч. часовете за прилагането им, защитните зони и отстояния, реда и начините за оповестяване на мероприятията, действията при констатиран масов подмор на пчелни семейства и др.

Целта е разясняване на основните моменти, разписани в нормативната уредба, свързани с опазване на пчелните семейства от отравяния, както и създаване на по-тесни контакти между растениевъдите и пчеларите на областно ниво.

Срещата ще се състои на **05.04.2019 г. от 11.00 часа в залата на ОД“Земеделие“-Търговище.**